**Декоративно воалиращо финално покритие, напомнящо сюрреалстична и впечатляваща атмосфера с променливи цветни копринено меки и с вариращ нюанс („шанжан”) отблясъци.**

ХАРАКТЕРИСТИКИ:

**RIFLESSI DI LUNA ®** представлява финално покритие за обзавеждане на вътрешен интериор, имащ воалиращ, полупокриващ ефект, който пресъздава сюрреалистична и впечатляваща атмосфера с вариращи цветни копринено меки и с променлив нюанс („шанжан”) отблясъци. Продуктът е създаден на основата на акрилни смоли във водна дисперсия, добавки, способстващи за подобряването на отблъскващите и бактерицидните му качества, съдържа специални пигменти и пълнители за многоцветен (промяна на цвета в зависимост от ъгъла на гледане) ефект.

Притежаващ отлична еластичност, повърхностна твърдост и непроницаемост, **RIFLESSI DI LUNA ®** е устойчив на миене с неабразивни миещи средства, устойчив е на промишлени изпарения и на химически агресивни агенти, лесно се измива и не задържа замърсяванията. **RIFLESSI DI LUNA ®** е на водна основа, вследствие на което има ниско съдържание на разтворители, следователно не отделя вредни миризми, както във фазата на полагане, така и в тази на изсъхване, не пожълтява, съхне бързо и остава еластичен във времето. **RIFLESSI DI LUNA ®**, благодарение на своята отлична сила на сцепление, намира универсално приложение върху най-различни носещи основи.

Като се има предвид специфичното естество на използваните пигменти, **RIFLESSI DI LUNA ®** показва цялата си красота на фона на тъмни подложки.

ОБЛАСТИ НА ИЗПОЛЗВАНЕ:

**RIFLESSI DI LUNA ®** представлява идеален продукт за създаване на декоративни ефекти с особено високо качество върху вътрешни повърхности, като притежава и повишена устойчивост на миене и на износване. Високото му сцепление позволява прилагането на продукта върху стени, врати, повърхности от дърво или метал, като последните предварително се подготвят. **RIFLESSI DI LUNA ®** поради своята висока универсалност, може да бъде полаган върху повечето от оцветяванията, стига предварително да са подготвени.

След предварителна подготовка на повърхността, **RIFLESSI DI LUNA ®** може да се нанася върху: строителна мазилка, бетон, циментови панели (без пластификатори), гипс и производните му, бои и покрития (синтетични и минерални, силоксанни, акрилни, маслени и варни дисперсии), дърво и производни му, поцинковани ламарини, метали, защитени от пасивиращи вещества и др.

ПОДГОТОВКА НА НОСЕЩИТЕ ОСНОВИ:

Да се остържи, изчетка и премахне старата боя или не добре закрепени, разпрашени и ронливи части от мазилката. Да се отстранят замърсяванията от плесени посредством продукта **MUROSANO RINASANTE**. Да се изравнят грапавостите и неравностите на повърхността по избор с **PLASTUC TIPO A, PLASTUC SPRAY, STUCCO MP CARTONGESSO** или със **STUCCO IN POLVERE MP**. Да се нанесе една ръка **PRIMER A**, разреден с вода в съотношение 1:3 / 1:4, в зависимост от здравината на носещата основа, или **COVER PRIMER**.

НАЧИН НА ПОЛАГАНЕ:

**RIFLESSI DI LUNA ®** може да се нанася върху минерални подложки на варна основа, като **RASATO DI CALCE FINE** или **MARMO DI VENEZIA**, или пък върху подложки на основата на смоли в емулсия, като **EVENTI, SABBIA, SMARTCOAT**.

Върху добре изсъхнали носещи основи се нанася **RIFLESSI DI LUNA ®** (разреден от 0 до 25 % с вода), посредством специална ръкавица или гъба, като материалът се разстила равномерно.

ПРЕПОРЪКИ:

* **Преди употреба, продуктът трябва да се разбърка старателно.**
* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да се осигурят скелета, с цел да се осигури непрекъснатост на работата до архитектурните прекъсващи елементи, като по този начин се избегне образуването на наслагвания, прехвърляния и разлики в цвета.**
* **Да се осигури достатъчно количество от една единствена партида за работата или колкото може по-малко боя за свършване на определените части на работата, с цел да не се прояви очевидна разлика в тоналността.**
* **Като се имат предвид и други възможни ситуации на интервенция, в случай на необходимост да се потърси нашата техническа асистенция.**

ТЕХНИЧЕСКИ ДАННИ:

**ИЗСЪХВАНЕ ПРИ 20º С** повърхностно – 2 часа, в дълбочина – 12 часа

**РАЗХОДНА НОРМА** 0.050 – 0.060 l/m2 за ръка = 16 – 20 m2/l

**рН** около 8

**СЪХРАНЕНИЕ** 12 месеца

**ВИД НА СУХИЯ ФИЛМ** гладък, лъскав

**РАЗРЕДИТЕЛ (за свеж продукт)** вода

**ОПАКОВКА** 1 литър и 0,5 литър

**ЦВЕТОВЕ** 6 цвята от колекцията „RIFLESSI DI LUNA®”: 4500 Gold / Oro, 4501 Silver / Argento, 4502 Red / Rosso, 4503 Violet / Viola, 4504 Bleu / Blu, 4505 Green / Verde

**Класификация в съответствие със Законодателно постановление No 161 от 27.03.2006 г.:**

1) Оцветявания за постигане на декоративни ефекти;

Гранични стойности на емисии от органични летливи съставки (C.O.V.) в g/l:

от 01.01.2010 г. = 200 g/l

Максимална стойност на емисии от органични летливи съставки (C.O.V.) в продукта:

50 g/l от подготвеното

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

|  |
| --- |
| КРАТКО ОПИСАНИЕ НА АРТ. **0802** **RIFLESSI DI LUNA ®** |

Нанасяне на **RIFLESSI DI LUNA ®**, декоративно финално покритие за обзавеждане на интериорни повърхности с воалиращ полупокриващ ефект, напомнящо сюрреалистична и впечатляваща атмосфера с вариращи цветни копринено меки и с променлив нюанс („шанжан”) отблясъци.

**а)** Върху основа от **MARMO DI VENEZIA ®**: разстилат се, посредством маламашка от неръждаема стомана, две ръце от **RASATO DI CALCE FINE** и две ръце от **MARMO DI VENEZIA ®**, като финалното полагане на **MARMO DI VENEZIA ®** трябва да се извърши с къси, кръстосани и застъпващи се нанасяния с шпакла, оставяйки повърхността идеално гладка и равна (паралелна), а след това се пристъпва към крайното заглаждане със съответната шпакла. След пълното изсъхване на **MARMO DI VENEZIA ®** се преминава към нанасяне на **RIFLESSI DI LUNA ®**, посредством специална ръкавица или гъба, като продуктът се разпределя равномерно по повърхността.

**б)** Върху основа от **RASATO DI CALCE FINE “STRUTTURATO”**: разстила се, посредством маламашка от неръждаема стомана, една първа ръка от **RASATO DI CALCE FINE**, а втората ръка от **RASATO DI CALCE FINE** се разпределя по повърхността с къси, кръстосани и застъпващи се нанасяния с шпакла, оставяйки повърхността груба и грапава. След пълното изсъхване на **RASATO DI CALCE FINE**, се пристъпва към нанасянето на **RIFLESSI DI LUNA ®**, посредством специална ръкавица или гъба, като продуктът се разпределя равномерно по повърхността.

**в)** Върху основа от **SABBIA**: върху подходящо подготвената носеща основа, се нанася една подложна ръка с **COVER PRIMER**, след което – две ръце със **SABBIA**, като се използува четка тип *„spalter”* или пък широка четка (баданарка), като продуктът се разпределя по повърхността с помощта на редуващи се движения нагоре-надолу, стараейки се количеството да бъде равномерно; след втората ръка е необходимо да се изчака няколко минути и преди пълното изсъхване, да се заглади повърхността, като се използува подходяща шпакла от PVC. След пълното изсъхване на продукта **SABBIA**, се пристъпва към нанасянето на **RIFLESSI DI LUNA ®**, на посредством специална ръкавица или гъба, като продуктът се разпределя равномерно по повърхността.

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica